תאריך עדכון: יוני 2018
שם המרצה: ד"ר רוני גבע                                       
שם הקורס: התנסות בשדה התפתחותית
מספר הקורס:  60-519-03
סוג הקורס: שיעור(בחירה)
שנת לימודים: תשע"ט            סמסטר:   א+ב                        היקף שעות: 2
אתר הקורס באינטרנט:           

א. מטרות הקורס (מטרות על / מטרות ספציפיות):
קורס זה בנוי כסדנה טרום קלינית המאפשרת לסטודנטים בשנה ג' לBA להתנסות בקשר טיפולי עם ילד ממערך קליני כחונכים בקהילה ובמרכזי בריאות הנפש. ההתנסות מלווה בהדרכה פסיכולוגית ארוכת טווח. מטרת הקורס לאפשר לתלמידים השוקלים המשך לימודים במסגרת קלינית עם ילדים הזדמנות לפתח קשר חונכות טיפולית בהנחיה, כדי ללמוד על עצמם בקשר טיפולי ולהיחשף למסגרות טיפוליות בשטח. מטרת החניכה לאפשר לנחנך ולחונך לבנות קשר בו החונך מאפשר יציבות, אמפטיה ופניות לצרכיו הרגשיים של הילד. מטרתו הנוספת של הקורס היא להדק בין הקהילה הטיפולית ובין הסטודנטים כבר בשלבים הראשונים להכשרתם הטיפולית, כדי להגביר תהליכי היזון חוזר בין המסגרת הלימודית בין כתלי האוניברסיטה ובין העיסוק הקליני בשדה.

ב. תוכן הקורס: (רציונל, נושאים)
סטודנטים המתקבלים לקורס נקלטים במרכזים טיפוליים ועובדים עם פעוט, ילד או מתבגר לאורך השנה במסגרת המרכז או במסגרת הביתי, על פי צרכי הילד והמשפחה. הקשר הטיפולי נתמך ע"י הנחייה אישית ע"י פסיכולוג מומחה ומלווה ע"י פסיכולוג מדריך באמצעות הדרכה קבוצתית. חברי הקורס מציגים את תהליך החונכות בקבוצה באוניברסיטה על מנת להיחשף למגוון הקשרים הטיפולים ומסגרות העבודה הקלינית התפתחותית בקהילה.  

מהלך השיעורים: הסטודנטים מצוותים בתחילת השנה עם מקומות מאושרים ע"י משרד הבריאות שפתחו ותכניות ספציפיות לשם כך. במרכזים אלה מתאימים לכל חונך מטופל ומסגרת הדרכה. מסגרת ההדרכה כוללת הנחייה אישית, הנחייה קבוצתית, ולעיתים השתתפות בישיבות צוות רב מקצועי והרצאות העשרה. מסגרת המפגשים היא חד-שבועית עם המטופל, חד/דו שבועית עם הפסיכולוג המומחה המנחה את החונך ודו/תלת שבועית עם הפסיכולוג המדריך. בחלקו הראשון של כל סמסטר יערכו פגישות אישיות עם מרצה הקורס פגישות נוספות יתואמו בהתאם לצרכי הסטודנט או/ו הצוות המטפל.  

תכנית הוראה מפורטת לכל השיעורים: תוכנית העבודה, זמני פעילות ואופייה, תלויה באפיוניו המיוחדים של כל מקום התנסות ובצרכי הילד ומשפחתו.

ג. חובות הקורס: 
דרישות קדם: ניסיון קודם בעבודה עם ילדים, נכונות ומסוגלות לעבוד עם אוכלוסיה קלינית מורכבת ומגוונת ובצוות רב מקצועי.

חובות / דרישות / מטלות: ההשתתפות בקורס מחייבת נוכחות ומעורבות פעילה במגוון מסגרות הקורס: בפגישות עם הנחנך ובני משפחתו, בפגישות אישיות עם פסיכולוג מומחה מנחה, פגישות צוות ופגישות הנחייה במרכז הטיפולי. חובות הקורס כוללים גם הגשת עבודה אישית בתום כל סמסטר שתתבסס על תיאור התפתחות קשר החונכות לאורך שנת ההתנסות. 

מרכיבי הציון הסופי (ציון מספרי / ציון עובר): מספרי
ציון הקורס מורכב מהערכת הצוות המדריך במרכז הטיפולי (70%) 
הגשת עבודת אמצע   (10%)
הגשת עבודה מסכמת (20%) 

ד. ביבליוגרפיה: 
Cavell, TA, Elledge, LC, Malcolm, KT, Faith, MA, Hughes, JN. (2009). Relationship quality and the mentoring of aggressive, high-risk children. J Clin Child Adolesc Psychol. 38(2), 185-98.

Senediak, C, Bowden, M. (2007). Clinical supervision in advanced training in child and adolescent psychiatry: a reflective practice model. Australian Psychiatry,15(4), 276-80.

ביבליוגרפיה תנתן על בסיס התאמה לצרכים אישיים שיעלו במהלך הקורס בהתאם לסוגיות הספציפיות ולמקרים עימם יעבוד כל משתתף.

חומר מחייב לעבודה: הרפרט שיוכן יאיר את התפתחות הקשר הטיפולי, מהלכו, אופיו  וייחודו בהתייחס לשינויים ההתפתחותיים שעוברים גם החונך וגם הנחנך לאורך תקופת החונכות.